הקדמה
בעז"ה יתברך ובחסדיו, אנו מתחילים סדרה חדשה של שיעורים - 'המועדים במשקפי החסידות'.
בסדרה זו, נשתדל לצעוד במעגל השנה, מימי התשובה של אלול ועד ימי בין המצרים של תמוז ואב.
את כל אחד מן החגים נשתדל לצבוע בצבעי החסידות, הרוויים אהבה, דבקות, השתוקקות והתלהבות.
מתנצלים אנו מראש, שבכל חג נזכה בעז"ה ית' לנגיעה בלבד ולא יותר, שהרי מועדי ד' בקרב ישראל בכלל ובחסידות בפרט תופסים מקום מרכזי ודרשות רבות. תורות מגוונות ונקודות מבט חדשות ממלאות את דפי ספרי האדמו"רים ביחס לכל חג ומועד, ואנו בעוניינו נדלה במסורה מתוך הנהר הגדול הזה.
חשוב לציין שאנו צועדים בעקבות מעגל השנה, אך לא בהתאמה לזמן. עומדים אנו בחג החנוכה, על כן נפתח את מסכת השיעורים בשיעור על חג החנוכה; אולם מייד לאחריו נשוב וניכנס בשערי אלול, ובעיצומו של חורף עוד נשמע את הדו של קול השופר של ראש השנה. אולם המעגל הפנימי של הזמן סובב הוא במחזוריותו גם בתוכנו, לעצמנו, וללא קשר למועדי השנה.
הסדרה עצמה קצרה יותר מסדרה רגילה, ועל כן השיעורים יתפרסמו בעז"ה אחת לשבועיים או שלושה.
אני מבקש להודות בשנית לעופר בר כוכבא העורך היוצא, על שערך את כל שיעוריי בשנים האחרונות, ולברך את אלי קינן, העורך הנכנס, שתשרה ברכת ד' במעשה ידיו, בעינו ובעטו.

ולבסוף, אני מבקש להקדיש את שיעוריי לעילוי נשמתו של ר' אהרן בן חיים ירחי ז"ל, ממושב רמת מגשימים, שהלך לעולמו בסוף חודש אב דאשתקד, ואשר קרא שיעורים אלו בקביעות, והעיר לי את הערותיו הטובות, המחכימות והמלמדות. הוא והארותיו יחסרו, וד' ינחמנו. יהי זכרו ברוך.

*	***************************************************************	*	
* * * * * * * * * *	כל הזכויות שמורות לרב איתמר אלדר, תשס"ו
עורך: אלי קינן
*******************************************************

בית המדרש הוירטואלי שליד ישיבת הר עציון
האתר בעברית:	http://www.etzion.org.il/vbm
האתר באנגלית:	http://www.vbm-torah.org

משרדי בית המדרש הוירטואלי: 02-9937300 שלוחה 5 
דואל: office@etzion.org.il	* * * * * * * * * * 	
*	***************************************************************	*